اصغریہ آرگنائزیشن کا ۳۱واں مرکزی کنونشن ۲۳ تا ۲۵ مارچ ثقافتی مرکز بھٹ شاہ میں منعقد ہوگا

مرکزی کنونشن کی صدارت علامہ حیدر علی جوادی کریں گے، جبکہ کنونشن سے ملک بھر آنے والے بزرگ و جید علماء کرام اور اسکالرز خطاب کرینگے، جبکہ مرکزی کنونشن کے آخری روز نئے مرکزی صدر کا اعلان کیا جائے گا۔

خبر کا کوڈ: ۴۳۵۳۱۸

تاریخ: ۱۱ خرداد ۲۰۱۸ - ۲۳:۰۱

رسا نیوز ایجنسی کی رپورٹ کے مطابق،  اصغریہ آرگنائزیشن پاکستان کے مرکزی صدر فضل حسین اصغری نے کہا ہے کہ اصغریہ کا 31 واں سالانہ 3 روزہ مرکزی کنونشن بعنوان ولایت حق و یوم یعسوب الدین 23 تا 25 مارچ 2018ء ثقافتی مرکز بھٹ شاہ میں منعقد ہوگا، جس میں صوبہ بھر سے کارکنان بڑی تعداد میں شرکت کریں گے۔

انہوں نے کہا کہ کنونشن کا آغاز اجتماعی دعا کمیل سے ہوگا، جبکہ شہدائے ملت جعفریہ کی یاد میں کانفرنس بعنوان شب شہداء کا اہتمام بھی کیا جائے گا، کنونشن میں مختلف تنظیمی نشستیں بھی ہونگی۔

انہوں نے کہا کہ مرکزی کنونشن کی صدارت علامہ حیدر علی جوادی کرینگے، جبکہ کنونشن سے ملک بھر آنے والے بزرگ و جید علماء کرام اور اسکالرز خطاب کرینگے، جبکہ مرکزی کنونشن کے آخری روز نئے مرکزی صدر کا اعلان کیا جائے گا۔ /۹۸۸/ ن۹۴۰